OpenLLM-France/wikimedia huggingface dataset:
# Neohomaloptera johorensis

Neohomaloptera johorensis és una espècie de peix de la família dels balitòrids i de l'ordre dels cipriniformes.

## Morfologia

* Els mascles poden assolir 2 cm de longitud total.

## Hàbitat

És un peix d'aigua dolça i de clima tropical.

## Distribució geogràfica

Es troba a Àsia: Malàisia i Indonèsia.

## Referències

* 1 2 3 Herre, A. W. C. T., 1944. Notes on fishes in the Zoological Museum of Stanford University. XVII. New fishes from Johore and India. Proceedings of the Biological Society of Washington v. 57: 45-51.
* ↑ uBio (anglès)
* ↑ BioLib (anglès)
* 1 2 3 FishBase (anglès)
* ↑ Kottelat, M., A.J. Whitten, S.N. Kartikasari i S. Wirjoatmodjo, 1993. Freshwater fishes of Western Indonesia and Sulawesi. Periplus Editions, Hong Kong. 221 p.
* ↑ Doi, A., 1997. A review of taxonomic studies of cypriniform fishes in Southeast Asia. Jap. J. Ichthyol. 44(1):1-33.
* ↑ Kottelat, M. i A.J. Whitten, 1996. Freshwater fishes of Western Indonesia and Sulawesi: additions and corrections. Periplus Editions, Hong Kong. 8 p.

## Bibliografia

* Anònim, 2002. Base de dades de la col·lecció de peixos del American Museum of Natural History. American Museum of Natural History, Central Park West, NY 10024-5192, Estats Units.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* AQUATAB
# Neoimpressionisme

El neoimpressionisme o divisionisme és un corrent pictòric aparegut a França cap al 1884, després de l'èxit de l'impressionisme, i que pretenia anar més enllà que aquest. Per la tècnica utilitzada, també s'ha anomenat puntillisme o divisionisme, termes rebutjats per ells mateixos.
Consisteix en la descomposició de la visió pictòrica en petites pinzellades de colors purs que es barrejaven en la retina de l'espectador i li donaven la il·lusió de realitat.
El pintor puntillista més destacat va ser Georges Seurat, mentre Paul Signac va ser el teòric del grup, amb el seu llibre D'Eugène Delacroix au Néo-impressionisme (1899). Altres puntillistes destacats varen ser Henri-Edmond Cross i Maximilien Luce. L'impressionista Camille Pissarro també practicà un temps aquest estil.
A Bèlgica, aquest corrent va tenir també una presència important entre els grups pictòrics avançats, amb pintors com Theo van Rysselberghe o certa etapa de l'asturià Darío de Regoyos.
A Itàlia, també florí en l'obra de Giovanni Segantini i Giuseppe Pellizza da Volpedo. A Catalunya, fou Marià Pidelaserra qui més s'acostà, encara que al marge de l'ortodòxia, a l'escola original. Josep Nogué Massó també en fou un dels grans exponents al nostre país, tot i iniciar-se en aquest corrent a França l'any 1910 amb L'esfinge de Roscoff. El mateix Pablo Picasso va fer esporàdicament proves puntillistes.

## Referències

* ↑ Diccionario de Arte I (en castellà). Barcelona: Biblioteca de Consulta Larousse. Spes Editorial SL (RBA), 2003, p.174. ISBN 84-8332-390-7 [Consulta: 30 novembre 2014].
# Lebetain

Lebetain és un municipi francès, es troba al departament del Territori de Belfort i a la regió de Borgonya - Franc Comtat. L'any 1999 tenia 393 habitants.

## Geografia

Lebetain és travessat per un petit riu, La Batte.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 322 | 306 | 347 | 392 | 419 | 393 |
# Neverball

Neverball és un joc de plataformes 3D (per un sol jugador) semblant al Super Monkey Ball. Actualment està disponible per Microsoft Windows 2000/XP, GNU/Linux, FreeBSD, Mac OS X i Sega Dreamcast. Neverball és programari lliure sota la llicència GPL.

## El joc

El sistema de joc de Neverball consisteix a moure una bola mitjançant la gravetat que es genera movent l'entorn on està situada, és a dir, el jugador no controla directament la bola sinó la plataforma. Podem fer servir el ratolí, el teclat o bé el joystick. Per passar de nivell, el jugador necessita collir un nombre determinat de monedes. Hi ha tres tipus de monedes: les grogues que tenen el valor d'una moneda, les vermelles que valen cinc grogues i les blaves que en valen deu. Si obtenim cent monedes aconseguim una vida extra.
L'actual versió (1.4.0) té tres paquets de nivells amb diferents dificultats. Cada paquet té 25 nivells. El primer paquet és per novells en el joc i els altres dos per jugadors més experimentats. Hi ha altres paquets de nivells addicionals disponibles al fòrum del joc Neverforum Arxivat 2008-07-05 a Wayback Machine..
Durant el joc hi ha disponibles tres tipus de càmeres per veure el joc en diferents perspectives.
Neverball possibilita la creació de nous nivells mitjançant l'eina GtkRadiant amb la qual es poden crear també nivells per altres jocs populars com Quake. Gtkradiant té actualment versions disponibles per Microsoft Windows, GNU/Linux i Mac OS X.

## Requeriments

Els requeriments del sistema per poder jugar a Neverball són relativament alts, ja que necessita acceleració gràfica per maquinari i OpenGL, encara que es pot reduir la resolució i el nivell dels gràfics per poder corre el joc amb més fluïdesa.

## Imatges

* Quin camí serà el millor?
* No caiguis al fons!
* Passa en el moment oportú la plataforma mòbil
* Compte amb les corbes

## Neverputt

En el Neverball ve inclòs també un joc de minigolf, que fa servir els mateixos gràfics i sistema físic, anomenat Neverputt. El joc ve equipat amb 3 paquets de recorreguts cadascun amb una dificultat diferent: fàcil, mitjana i difícil. A diferència del Neverball, en aquest poden jugar per torns fins a un total de quatre jugadors.

## Enllaços externs

* Pàgina oficial (anglès)
* Fòrum Arxivat 2008-07-05 a Wayback Machine. (anglès)
* Entrevista amb Robert Kooima, creador del joc Arxivat 2007-07-12 a Wayback Machine. (anglès)
# Nasxókino

Nasxókino (en rus: Нащёкино) és un poble de l'óblast de Vorónej, a Rússia, segons el cens del 2010 tenia 529 habitants.

## Referències

* ↑ Село Бобяково на карте
* ↑ Всероссийская перепись населения 2010 года. Численность населения городских округов, муниципальных районов, городских и сельских поселений, городских и сельских населённых пунктов Воронежской области
* ↑ Расстояние от Анны до Бобякова
# Cuiabá Esporte Clube

El Cuiabá Esporte Clube és un club de futbol brasiler de la ciutat de Cuiabá a l'estat de Mato Grosso.

## Història

El club va ser fundat el 10 de desembre de 2001, pel futbolista retirat Gaúcho. Es proclamà campió estatal els anys 2003 i 2004. Una greu crisi financera portà a tancar la secció de futbol el 2006. L'any 2009 reobrí la secció de futbol, competint a la Segona Divisió estatal. El 2010 guanyà la Copa Governador do Mato Grosso, derrotant l'Operário de Várzea Grande 2-0 i 3-1 a la final. Els següents anys guanyà el campionat matogrossense els anys 2011, 2013 i 2014.

## Palmarès

* Campionat matogrossense:
** 2003, 2004, 2011, 2013, 2014
* Copa Governador do Mato Grosso:
** 2010

## Estadi

El Cuiabá Esporte Clube juga els seus partits a l'Estadi Presidente Eurico Gaspar Dutra, conegut com a Dutrinha. L'estadi té una capacitat per a 3.500 espectadors. Amb anterioritat jugà a l'estadi Verdão, amb capacitat per a 47.000 persones.

## Referències

* 1 2 Rodolfo Rodrigues. Escudos dos Times do Mundo Inteiro. Panda Books, 2009, p. 52.
* ↑ «Cuiabá Esporte Clube» (en portuguès). Arquivo de Clubes. Arxivat de l'original el de desembre 6, 2012. [Consulta: Gener 31, 2011].
* ↑ Placar Guia 2011, 1350-C, 01-01-2011, pàg. 90.
* ↑ «Cuiabá desiste antes do Mato-Grossense começar» (en portuguès). Gazeta Digital, Desembre 20, 2006. [Consulta: Octubre 19, 2011].
* ↑ «Cuiabá tenta 'subir', pela Segundona do Estadual» (en portuguès). Gazeta Digital, Octubre 7, 2009. [Consulta: Octubre 19, 2011].
* ↑ «Cuiabá derruba o Operário, é campeão da Copa MT e vai para Copa do Brasil» (en portuguès). SóNotícias, Agost 2, 2011. [Consulta: Octubre 19, 2011].
* ↑ «Mato Grosso State League - List of Champions». RSSSF, 13-04-2014. [Consulta: 1r juliol 2014].
* ↑ «CNEF - Cadastro Nacional de Estádios de Futebol» (PDF) (en portuguès). Confederação Brasileira de Futebol. Arxivat de l'original el de setembre 27, 2013. [Consulta: Gener 31, 2011].
# Vyšná Boca

Vyšná Boca és un poble i municipi d'Eslovàquia que es troba a la regió de Žilina, al centre-nord del país.

## Història

La primera menció escrita de la vila es remunta al 1850.
# Galeville

Galeville és una concentració de població designada pel cens dels Estats Units a l'estat de Nova York. Segons el cens del 2000 tenia 4.476 habitants.

## Demografia

Segons el cens del 2000, Galeville tenia 4.476 habitants, 2.040 habitatges, i 1.205 famílies. La densitat de població era de 1.516 habitants/km².
Dels 2.040 habitatges en un 21,7% hi vivien nens de menys de 18 anys, en un 42,6% hi vivien parelles casades, en un 12% dones solteres, i en un 40,9% no eren unitats familiars. En el 35,2% dels habitatges hi vivien persones soles el 19,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,17 i el nombre mitjà de persones que vivien en cada família era de 2,78.
Per edats la població es repartia de la següent manera: un 19% tenia menys de 18 anys, un 6,1% entre 18 i 24, un 28,1% entre 25 i 44, un 19,7% de 45 a 60 i un 27% 65 anys o més.
L'edat mediana era de 43 anys. Per cada 100 dones de 18 o més anys hi havia 81 homes.
La renda mediana per habitatge era de 36.569 $ i la renda mediana per família de 44.219 $. Els homes tenien una renda mediana de 31.783 $ mentre que les dones 25.878 $. La renda per capita de la població era de 22.407 $. Entorn del 6,6% de les famílies i el 7,5% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Galeville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Galeville». American Fact Finder. Oficina del Cens dels Estats Units, 12-01-2010.
# Franz Teyber

Franz Teyber (Viena, Àustria, 25 d'agost de 1758 - 21 de setembre de 1810) fou un compositor i organista austríac.
En la seva joventut va recórrer Suïssa, Baviera i Suàbia, donant concerts, i després entrà en la companyia d'òpera, ambulant, d'en Schikaneder, fins que, cansat d'aquesta companyia nòmade, s'encarregà de la direcció musical del teatre de Viena i, poc abans de morir, fou nomenat organista de la cort.
El seu germà Anton Teyber (Viena 1756-1822) també fou compositor i mestre de la cort.

## Òperes

* Alejandro
* Der Schalftrunck
* Scherodin und Almanzor
* Pfaendung und personnal-Arrest
* Der Zerstrente
* Das Spinner Kreus am Wienerberg
* Arrigio de Benevento.
Així com gran nombre de duets, cors obertures i aires de dansa.

## Bibliografia

* Enciclopèdia Espasa Tom. núm 59. Pag. 775-76 (ISBN 84-239-4559-6)
# Francisco Martínez Clausich

Francisco Martínez Clausich (Sogorb, 26 d'octubre de 1931) ha estat un advocat i polític valencià, diputat en les dues primeres legislatures de les Corts Valencianes.
Llicenciat en dret, treballà director de la sucursal a Sogorb del Banco Español de Crédito. Fou elegit diputat dins les files d'Alianza Popular per la circumscripció de Castelló a les eleccions a les Corts Valencianes de 1983 i 1987. Ha estat president de la Comissió d'Obres Públiques i Transports de les Corts Valencianes.

## Referències

* ↑ «Fitxa de les Corts Valencianes». Arxivat de l'original el 2015-05-18. [Consulta: 11 maig 2015].
# Galàxia satèl·lit

Una galàxia satèl·lit orbita al voltant d'una galàxia més gran gràcies a l'atracció gravitacional. Per tant, una galàxia està feta d'un gran nombre d'objectes (com estrelles, planetes, i nebuloses) que no estan connectades unes amb les altres, tenen un centre de massa, que representa la mitjana ponderada (de la massa) de la posició de cada objecte que el compon. Això és semblant a com un objecte corrent té el seu centre de massa, que és la mitjana ponderada de la posició de tots els seus components àtoms. En un parell de galàxies orbitants, si una és considerablement més gran que l'altre, llavors la més gran s'anomena "primària" i la més petita seria la satèl·lit. Si dues galàxies orbitants tenen aproximadament la mateixa mida, llavors es diu que formen un sistema binari.
Les galàxies que es troben arribant des de diferents direccions poden col·lidir, fusionar-se, dividir-se en dos, o transferir alguns objectes membre. En aquestes situacions, pot ser difícil saber on acaba i on comença una galàxia. Les col·lisions entre galàxies no impliquen "necessàriament" la col·lsió entre els membres de les dues galàxies, ja que la major part de l'espai en la galàxia és buit.

## Vegeu també

* Interacció de galàxies
# Galápagos (Espanya)

Galápagos és un municipi de la província de Guadalajara, a la comunitat autònoma de Castella-La Manxa. En agost cada any se celebren tancaments taurins en els que l'animal és perseguit en vehicles motoritzats. Quan és capturat aquest sofreix cops amb vares, pedres i altre tipus d'objectes. També se'l sotmet a descàrregues elèctriques i finalment és rematat d'un tret. En 2009 periodistes de Telecinco varen declarar haver comprovat després d'intentar enregistrar el tancament que "els veïns de Galápagos són experts en llançament d'ampolles i en arribar, fins i tot, a l'agressió per a apoderar-se de les cintes de video."

## Referències

* ↑ «Provincia de Guadalajara (España): Municipios & Localidades» (en castellà), 22-01-2021. [Consulta: 2 maig 2021].
* ↑ Adrenalina contra el toro Arxivat 2009-02-11 a Wayback Machine. 31/08/2008 Público (castellà)
* ↑ ¿Por qué Galápagos esconde su fiesta? Arxivat 2009-08-23 a Wayback Machine. Informativos Telecinco (castellà)
# Freddie Mac

Freddie Mac és una creació fonètica a partir de les seves inicials per a designar la Federal Home Loan Mortgage Corporation (FHLMC) (NYSE: FRE), que significa Corporació Federal de Préstecs Hipotecaris. Era una empresa de capital obert, garantida pel govern dels Estats Units (Government-sponsored enterprise o GSE), autoritzada per a concedir i garantir préstecs.
Va ésser creada l'any 1970 per a expandir el mercat secundari d'hipoteques en el país. En 2008 va ser intervinguda per la FHFA.

## Vegeu també

* Fannie Mae
# Gabriele Balducci

Gabriele Balducci (Pontedera, Pisa, Toscana, 3 de novembre 1975) és un ciclista italià que fou professional entre el 1997 i el 2008. En el seu palmarès destaca una victòria al Giro d'Itàlia de 2007, després que aquesta li fos retirada a Alessandro Petacchi per haver donat positiu en un control antidopatge.

## Palmarès

* 1993
** 1r al Giro de Toscana júnior
* 1996
** 1r a la Copa de la Pau
** 1r al Gran Premi de les Indústries del marbre
** 1r a La Popolarissima
** 1r a la Florència-Empoli
** Vencedor d'una etapa al Giro de les Regions
* 1997
** 1r a la Copa Alassio
* 1998
** Vencedor d'una etapa a la Tirrena-Adriàtia
* 1999
** 1r al Giro del Llac Maggiore
** Vencedor d'una etapa a la Volta a Eslovènia
* 2001
** Vencedor d'una etapa al Tour del Mediterrani
* 2003
** Vencedor d'una etapa al Giro de la Ligúria
* 2006
** Vencedor d'una etapa a la Setmana Ciclista Llombarda
* 2007
** Vencedor d'una etapa al Giro d'Itàlia
** Vencedor d'una etapa al Tour del Mediterrani
* 2008
** 1r al Gran Premi de la costa dels Etruscs
** Vencedor d'una etapa al Giro de la Província de Reggio de Calàbria
** Vencedor d'una etapa a la Setmana Ciclista Llombarda

### Resultats al Giro d'Itàlia

* 1997. Abandona
* 1999. 102è de la classificació general.
* 2003. Abandona (14a etapa)
* 2007. Abandona (12a etapa). Vencedor d'una etapa

### Resultats a la Volta a Espanya

* 1997. Abandona
* 2000. Abandona
* 2002. Abandona

## Referències

* 1 2 3 Guanyada inicialment per Alessandro Petacchi, la victòria fou atribuïda a Gabriele Balducci després que el Tribunal d'arbitratge de l'esport confirmés el 6 de maig de 2008 una sanció per dopatge a Petacchi. Il Tas ferma Petacchi a gazzetta.it, 6 de maig de 2008.

## Enllaços externs

* Fitxa a cyclebase.nl
* Fitxa a sitiodeciclismo.net
# Fòrum Impulsa

El Fòrum IMPULSA és un esdeveniment organitzat per la FPdGi que es va celebrar anualment a l'Auditori de Girona els anys 2010, 2011, 2012, 2013, 2014 i 2015. L'objectiu era oferir un espai d'oportunitats perquè els joves perdessin la por a emprendre i a compartir les seves idees. Més de 5.000 joves van poder compartir en les diferents edicions del Fòrum les seves idees i projectes, adquirir experiència, parlar amb professionals i emprenedors consolidats, explorar les seves habilitats personals i professionals i desenvolupar les capacitats emprenedores.

## Vegeu també

* Fundació Príncep de Girona
* Premis FPdGi

## Enllaços externs

* Lloc web del Fòrum IMPULSA
# Gabinet De la Fontaine

El Gabinet De la Fontaine va formar el govern de Luxemburg des de l'1 d'agost de 1848 al 2 de desembre de 1848.

## Antecedents

Després que va entrar en vigor la Constitució de Luxemburg l'1 d'agost de 1848, les primeres eleccions a la Cambra de Diputats es van organitzar el 28 de setembre. Aquest fet només havia arribat a ésser possible després de l'agitació popular que havia esclatat sota el governador Gaspard-Théodore-Ignace de la Fontaine al març de 1848. El 15 de març, el govern i el Rei-Gran Duc Guillem II van cercar la conciliació amb el poble. La censura va ser abolida, i una Assemblea Constituent de Luxemburg es va realitzar a Ettelbruck, on es va redactar una nova constitució. El text de la nova Constitució, va ser adoptat el 23 de juny.
Després de les eleccions, De la Fontaine, Vendelin Jurion, Charles-Mathias Simons i Jean Ulveling van ser membres del nou govern; Théodore Pescatore va dimitir i va ser substituït per Jean-Pierre André.
Els membres del nou govern van rebre nous títols: De la Fontaine va ser nomenat «President del Consell de Govern», i els seus «ministres» van tenir el títol d'«administrador general».
La nova Constitució va permetre a la Cambra exercir un gran control sobre el govern, que va haver d'informar de les seves accions a Cambra, els decrets del Rei-Gran Duc van anar contra-signats pel govern -que, per tant, es va fer el càrrec d'ells- i la Cambra va votar en el pressupost.

## Composició

* Gaspard-Théodore-Ignace de la Fontaine: President del Consell de Govern, Administrador General Adjunt d'Afers Estrangers, Justícia i Cultura
* Vendelin Jurion: Administrador General d'Interior
* Charles-Mathias Simons: Administrador General Adjunt d'Assumptes Comunals
* Jean-Pierre André: Administrador General «interí» d'Obres Públiques, Comunes i Assumptes Militars
* Jean Ulveling: Administrador General de Finances

## La política nacional

De la Fontaine només tenia una escassa majoria a Cambra. Especialment els liberals desconfiaven d'ell. A nivell nacional, dos temes van predominar en aquest període: la llei comunal, que va establir límits en l'autonomia de les comunitats i al control del govern, i la llei de naturalització, que va provocar que el govern perdés la confiança de la Cambra, per la qual cosa va haver de dimitir el 2 de desembre 1848.

### La política exterior

El govern De la Fontaine va tractar d'aconseguir una forta integració en el Confederació Alemanya, per temor a les influències revolucionàries de França i Bèlgica. El govern, en contra dels desigs de l'opinió pública, va prendre part activa en la política alemanya, i fins i tot va donar suport a la decisió de l'Assemblea Constituent d'enviar delegats luxemburguesos a la Dieta de Francfort, on van debatre sobre la unitat alemanya.

## Vegeu també

* Primer ministre de Luxemburg

## Referències

* 1 2 3 4 «Les gouvernements du Grand-Duché de Luxembourg depuis 1848. Èdition 2011» (PDF) (en francès) p. 12-15. [Consulta: 8 desembre 2015].
* Henri Goedert, « La chute du gouvernement de la Fontaine en novembre 1848 », Institut grand-ducal – Actes de la Section des sciences morales et politiques, volume VIII, 2004, pp. 195–218
# Gary Piquer

Gary Piquer és un actor espanyol nascut a Glasgow, de mare escocesa i pare català. Va rebre l'Astor de Plata al millor actor pel seu paper de príncep Orsini en la pel·lícula Mal día para pescar.

## Biografia

Gràcies al seu bilingüisme ha treballat als Estats Units, Gran Bretanya i Espanya. Va estudiar art dramàtic a la Douglas Webbers House de Londres.
En televisió, va aconseguir popularitat entre el públic amb el seu treball en la sèrie ¡Ala... Dina! de TVE, a més de la seva participació en altres sèries com El Príncipe de Viana i Fuego. Anteriorment va participar en el programa didàctic de llengua anglesa dependent del Ministeri d'Educació emès en la 2 des de 1993 fins a 1999 anomenat That's English que permetia, l'únic fins al moment, obtenir el certificat de l'Escola Oficial d'Idiomes a distància.
Quant a la seva carrera teatral, Gary Piquer ha treballat en importants espectacles teatrals, entre els quals destaquen Romeo i Julieta, i Qui te por de Virginia Woolf?, les dues sota les ordres d'Esteve Polls; i Juli Cèsar, de Shakespeare, en un muntatge del director Lluís Pasqual.
En 2012 va interpretar a Sherlock Holmes en la pel·lícula de José Luis Garci, Holmes & Watson. Madrid Days.

## Filmografia
### Cinema

* Segunda oportunidad (2018)
* La llibreria (2017)
* Holmes & Watson. Madrid Days (2012)
* El Capitán Trueno y el Santo Grial (2011)
* If I Were You (post-production) (2011)
* El gènere femení (2011)
* Tumbas abiertas (Open Graves) (2011)
* Mal día para pescar (2009)
* Cenizas del cielo (2008)
* La caixa Kovak (2007)
* Oculto (2005)
* Somne (2005)
* León y olvido (2005)
* Romasanta (2004)
* Las razones de mis amigos (2000)
* The Raven (El cuervo) (1999)
* Aunque tú no lo sepas (1999)
* Nena (1999)
* A los que aman (1998)
* Un banco en el parque (1998)
* El último viaje de Robert Rylands (1996)
* El niño invisible (1995)

### Televisió

* That's English (1993-1999)
* ¡Ala... Dina! (2000-2002) com Tomás García León
* El Rey (2014) com Torcuato Fernández Miranda
* Las aventuras del Capitán Alatriste (2015), com el Comte Duc d'Olivares.
* Refugiados (2015), com Hugo
* El ministerio del tiempo (2016), com Harry Houdini
* Las chicas del cable (2020) com el Dr Saavedra

### Teatre

* Arte Nuevo (Un homenaje), de José Luis Garci (2016)

## Referències

* ↑ Gary Piquer: "He encontrado mi personaje de villano a través de la lucha", rtve.es, 18 d'agost de 2010
* ↑ «That's English», 2010. [Consulta: 10 abril 2011].
* ↑ «El Sherlock Holmes de Garci será "muy fiel" al de Conan Doyle». Fotogramas, 07-09-2011. Arxivat de l'original el 21 de setembre de 2013. [Consulta: 10 setembre 2011].
* ↑ El actor Gary Piquer insta al protagonista a dinamitar la central, La Nueva España, 15 de juliol de 2007
* ↑ ecoteuve.es Mediaset rueda en Budapest la superproducción 'Alatriste', las aventuras de un "héroe de hoy", ecoteuve, 14 d'octubre d 2013

## Enllaços externs

* Fitxa de Gary Piquer a ElDoblaje.